### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2019 er der afsat et rådighedsbeløb på 0,6 mio. kr. til en infrastrukturplan for [adresse]. Rådighedsbeløbet er frigivet den 27. februar 2019. Infrastrukturplanen har senest været politisk behandlet på Teknik- og Miljøudvalgets møde den 7. april 2022, hvor udvalget godkendte det samlede forslag til infrastrukturplanen med henblik på en drøftelse med Dialogforum for Færdselssikkerhed og andre interessenter i maj. Infrastrukturplanen blev 23. maj drøftet i Dialogforum og fremlægges nu til endelig vedtagelse.

## Indstillinger

Direktøren indstiller, at Infrastrukturplan for Kalundborg By vedtages endeligt.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Baggrund*
[adresse] er under væsentlig forandring blandt andet som følge af fortætning af og etablering af nye erhvervsområder, nye boligområder, [adresse], ny station ved [adresse], nye veje ved [adresse]Rynkevangen og [adresse], samt udvikling af Kalundborg til uddannelsesby. Byudviklingen og den kommende motorvej til Kalundborg forventes at give en befolkningstilvækst, som fordrer ekstra fokus på fremkommeligheden for biler og de lette trafikanters færdsel i midtbyen. Senere er også udviklingen omkring Ny Vesthavn gået stærkt og vil tiltrække flere virksomheder, arbejdspladser og godstransport, hvilket vil give et pres på fremkommeligheden for både bil- og lastbiltrafik

Kommunalbestyrelsen besluttede at igangsætte arbejdet med en Infrastrukturplan for Kalundborg By i 2019 og godkendte en frigivelse af anlægsbevillingen med følgende kommissorium:

*Et grundlag for prioritering*
Infrastrukturplan for [adresse] skal give Kommunalbestyrelsen et kvalificeret afsæt for at prioritere nye sammenhængende infrastrukturprojekter i den kommende planperiode. Dette sker ved, at der gives overblik over den igangværende udvikling og sammenhænge i byen, samt at der ses på både fremkommelighed af biltrafik, erhvervstrafik, offentlig transport, gang- og cykelstiforbindelser, parkeringsmuligheder, byfortætning og byomdannelse. Desuden kan der arbejdes med synergi eller differentiering mellem funktioner og lokaliteter samt synlighed, tilgængelighed, tryghed og sikkerhed.

Infrastrukturplanen er et dynamisk værktøj, der kan bruges til at danne overblik over og forståelse for byens strukturelle udvikling på tværs af afdelinger og mellem forvaltning, politikere og borgere.

Infrastrukturplan for [adresse] er løbende blevet drøftet i Teknik- og Miljøudvalget, og der er løbende taget beslutninger om, hvordan planen detaljeres i form af tidsplan, fokus, mål med videre.

Af hensyn til det nyligt påbegyndte statslige arbejde med projektering af motorvej samt undersøgelser af en potentiel Kattegatforbindelse, er Infrastrukturplanen tidsmæssigt opdelt i to dele – ”infrastruktur inden for bygrænsen” og ”tilkobling til ny statslig infrastruktur”. Den foreliggende plan behandler derfor primært ”Infrastruktur inden for bygrænsen”. I forhold til ”Tilkobling til ny statslig infrastruktur” vil der blive arbejdet videre efterhånden, som viden om denne bliver mere konkret.

*Hovedtemaer*
Det er besluttet, at infrastrukturplanen skal have fokus på følgende fire hovedemner.

* Fremkommelighed – vejudbygninger, vejombygninger og parkering.
* Trafiksikkerhed og tryghed.
* Igangværende og forventet byudvikling – herunder udviklingsstrategien og Kalundborg som et godt sted at bo og leve, uddanne sig, arbejde og drive virksomhed.
* Klimavenlig og sammenhængende transport - elbiler, samkørsel, kollektiv trafik, cykling med videre.

Infrastrukturplanen er opdelt i 3 sektioner:

*Overblik over igangværende udvikling og planlægning*I første del beskrives behovet for Infrastrukturplanen som et dynamisk værktøj, forudsætninger og eksisterende planlægning samt mål for Infrastrukturplan for [adresse]. I infrastrukturplanen gives et overblik over den igangværende udvikling og sammenhænge i byen.

*Principper*I anden del analyseres forskellige emner inden for infrastrukturplanlægningen. Det beskrives hvilke principper, der kan tages i anvendelse i planlægningen, samt hvilke parametre, der bør lægges fast som forudsætninger for den videre planlægning, og hvilke indsatser, der løbende kan besluttes og tages i anvendelse efterhånden, som behovet og mulighederne viser sig.

Der ses på fremkommelighed af biltrafik og erhvervstrafik, parkeringsstrategi, trafiksikkerhed, gang- og cykelstiforbindelser, byfortætning og byomdannelse, tilgængelighed, byliv og branding. I slutningen af hvert afsnit angives hvilke indsatser, der kan tages i brug for at styrke de enkelte principper. Indsatserne detaljeres i projektblade.

*Projektblade*Projektbladene beskriver indsatserne nærmere - formål, virkemidler, udfordringer, sammenhæng med øvrige projekter med videre.

*Inddragelse*
Infrastrukturplan for [adresse] blev den 23. maj drøftet i Dialogforum for Færdselssikkerhed, hvor også Vores Kalundborg, Kalundborgegnens Erhvervsråd, uddannelsesinstitutionerne Absalon, [adresse] og EUC, samt interesserede parter fra Partnerskab om Logistik og Transport i Kalundborg var indbudt. Der var almen tilfredshed med de foreslåede temaer og særlig interesse omkring følgende:

* Transportsektoren påpegede vigtigheden af at arbejde for, at tung transport kan passere på tværs af byen uden om centrum, samt opmærksomhed på konfliktfyldt sammenblanding af tung transport og bløde trafikanter på blandt andet [adresse], [adresse] og i rundkørsler.
* Skolerne påpegede vigtigheden af gode cykelfaciliteter (sammenhængende, sikre cykelforbindelser, vejvisende skiltning og cykelservicestationer ved primære mål som for eksempel stationer) samt bedre formidling af byens muligheder.
* Erhvervsrådet så gerne bedre skiltning til byens attraktioner og markering af gode rundture i byen.
* Seniorrådet og Handicapforbundet fokuserede på forbedring af tilgængeligheden på centrale strækninger, knudepunkter og fodgængerfelter, samt information om, hvor der findes handicaptoiletter og oversigt over handicapparkeringspladser.
* Cyklistforbundet lagde vægt på arbejdet med at skabe sammenhængende cykelforbindelser og sikre krydsningsmuligheder.
* EUC havde inden mødet indsendt kommentarer fra eleverne om blandt andet vigtigheden af, at skabe mere byliv samt aktivitetsmuligheder i de grønne områder, bedre vedligeholdelsesstandard på centrale lokaliteter, bedre information om, hvad der aktivitetsmæssigt sker i byen og i kommunen, samt bedre tog- og busforbindelser.

Det er administrationens vurdering, at de indkomne bemærkninger i større eller mindre omfang allerede er adresseret i infrastrukturplanen og/eller i projektbladende. Interessenternes opmærksomhedspunkter vil imidlertid indgå i detaljeringen i takt med, at de enkelte projekter igangsættes.

*Implementering*Infrastrukturplanen indeholder et bruttokatalog over projekter, som kan bidrage til at udvikle byens rum og infrastruktur. Da handlingsplanen er dynamisk, kan der være nye projekter, som kommer ind i handlingsplanen, når det bliver relevant, eller eksisterende som udgår.

Administrationen lægger op til, at Teknik og Miljøudvalget årligt beslutter hvilke af infrastrukturplanens projekter, der skal prioriteres. Administrationen lægger op til, at projekterne primært gennemføres inden for de eksisterende rammer, eksempelvis den årlige anlægsramme til trafiksikkerhed og den årlige anlægsramme til asfalt i byområder.

## Økonomiske konsekvenser

Vedtagelse af planen i sig selv har ingen økonomiske konsekvenser. Det vil være nødvendigt at finde midler til udførelse af de enkelte projekter. Administrationen foreslår, at midlerne til gennemførelse af projekter findes inden for de eksisterende rammer i løbet af en 5-10 års periode. Eksempelvis via anlægsrammerne til trafiksikkerhed og asfalt i byområder.

##